Bie op winkel in Goodwood | Netwerk24
12 Junie 2021 05:08
'n Winkel in die besige Voortrekkerweg in Kaapstad gaan binnekort onder die hamer.
'n Uitsig oor die kommersiële eiendom langs die besige Voortrekkerweg wat op 23 Junie opgeveil word.
Dié goed geposisioneerde kommersiële eiendom in die Vasco Es­tate, Goodwood, word op 23 Junie om 12:00 deur Rawson Auc­tions Wes-Kaap opgeveil. Die winkel van 230 m² is op 'n erf van 460 m² geleë.
Dit het een kantoor, twee toilette, 'n kombuisie en twee stoorkamers. Die eiendom is in 'n goeie toestand, maar kan doen met 'n lagie verf.
Die reserweprys is R1,7 miljoen met 'n verwagte openingsbod van R1,68 miljoen.
Alle aanbiedings sal wel oorweeg­ word.
Die eiendom kan maklik tussen R18 000 en R25 000 per maand aan huurinkomste oplewer. Dit sal onbeset wees by oordrag, wat onmiddellike besetting moontlik sal maak – indien die koper self die eiendom wil beset – of die winkel uitverhuur, wat nie 'n probleem is nie in ag genome die ligging.
Tanya Jovanovski, konsessiehouer van Rawson Auctions Wes-Kaap, sê Voortrekkerweg is 'n hoofvervoerroete vir die gebied en baie van die naburige voorstede.
"Enige koper kan regtig nie vir beter sigbaarheid as dit vra nie. In ag genome die lae reserweprys en goeie huurinkomste, is die eiendom 'n belegging."
Rawson Auctions het 'n nuwe aanlyn platform vir veilings.
Jy kan deelneem, maar sal eers moet registreer op instantproperty.co.za. Die webwerf het 'n PDF-dokument met al die nodige inligting, bepalings en voorwaardes en Fica-vereistes.
Let asseblief daarop dat 'n voltooide dokument, identiteitsdokument en die Fica-dokumente 'n vereiste vir deelname is. E-pos die dokumentasie na tanya­.auctions­@rawson.co.za.
Belangstellendes word versoek om aanbiedings aanlyn te doen. Stuur versoeke aan die veilingspan by auctions.info@rawson.co.za of skakel 079 980 3457 vir hulp.
Vir meer inligting oor die eiendom­, kontak Karen Petersen by 083 495 0987 of Jovanovski (besonderhede bo).